REPUBLIKA HRVATSKA

OSJEČKO-BARANJSKA ŽUPANIJA

OPĆINA ERNESTINOVO

**OPĆINSKA NAČELNICA**

**Izvješće o radu općinske načelnice**

**Općine Ernestinovo**

Za razdoblje: od 01.01.2018. do 31.12.2018.

KLASA: 022-05/19-02/1

URBROJ:2158/04-19-1

U Ernestinovu, 20.03.2019.

**Općinska načelnica**

**Marijana Junušić**

1. **UVOD**

Člankom 44. Zakona o lokalnoj i područnoj (regionalnoj) samoupravi (''Narodne novine'' br. 33/01., 60/01. i 129/05. 109/07., 125/08.,36/09. 150/11, 144/12, 19/13), utvrđeno je da općinski načelnik obavlja izvršne poslove lokalne samouprave. Sukladno članku 48. spomenutog Zakona općinski načelnik:

* priprema prijedloge općih akta,
* izvršava ili osigurava izvršavanje općih akata predstavničkog tijela,
* usmjerava djelovanje upravnih tijela jedinice lokalne, odnosno područne (regionalne) samouprave u obavljanju poslova iz njihovoga samoupravnog djelokruga, te nadzire njihov rad,
* upravlja i raspolaže nekretninama i pokretninama u vlasništvu jedinice lokalne,

kao i njezinim prihodima i rashodima, u skladu sa zakonom i statutom,

* te obavlja i druge poslove utvrđene statutom
* odlučuje o stjecanju i otuđivanju nekretnina i pokretnina jedinice lokalne, odnosno područne (regionalne) samouprave i raspolaganju ostalom imovinom u skladu s ovim Zakonom, statutom jedinice i posebnim propisima
* imenuje i razrješuje predstavnike jedinice lokalne, odnosno područne (regionalne) samouprave u tijelima javnih ustanova, trgovačkih društava i drugih pravnih osoba
* obavlja i druge poslove utvrđene zakonom i statutom.

U izvještajnom razdoblju općinska načelnica Općine Ernestinovo u okviru svog djelokruga:

* obavljala je izvršne poslove iz samoupravnog djelokruga općine koji su mu povjereni zakonom,
* utvrđivala je prijedloge općih akata koje donosi Općinsko vijeće,
* davala je mišljenje o prijedlozima odluka i drugih akata koje Općinskom vijeću upute drugi ovlašteni predlagači,
* izvršavala i osiguravala izvršavanje općih akata općinskog vijeća, prostornih i urbanističkih planova te drugih akata Općinskog vijeća,
* upravljala nekretninama i pokretninama u vlasništvu Općine kao i prihodima i rashodima Općine,
* utvrdila prijedlog godišnjeg proračuna Općine,
* usmjeravala djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad,
* te obavljala i druge poslove u skladu sa zakonom, statutom Općine i aktima Vijeća.

**I. DJELOKRUG OPĆINSKE NAČELNICE**

Djelovanje Općinske načelnice odvijalo se je kroz rad Jedinstvenog upravnog odjela.

**1. FINANCIJE**

Općinska načelnica je u izvještajnom razdoblju inicirala i nadzirala poslove vezane uz izradu i izvršavanje proračuna, izradu propisanih i ostalih izvješća u svezi s izvršenjem proračuna, vođenje računovodstva proračuna, vođenje propisanih poslovnih knjiga, prikupljanje prihoda koji pripadaju Općini te druge poslove i aktivnosti vezane za financijsko poslovanje Općine, a koji proizlaze iz ovlaštenja utvrđenih Zakonom o lokalnoj i područnoj (regionalnoj) samoupravi, Zakonom o financiranju jedinica lokalne i područne (regionalne) samouprave, Zakonom o proračunu i Statutom Općine Ernestinovo.

Sve pristigle obveze Općina Ernestinovo podmiruje pravovremeno, nema nepodmirenih obveza, te posluje pozitivno uz stalni višak prihoda poslovanja. U izvještajnom razdoblju općina se nije zaduživala.

U veljači 2018. godine proveden je javni poziva za financiranje udruga koje djeluju na području Općine Ernestinovo, sukladno novim zakonskim propisima. Ukupno je za financiranje udruga i razvoj civilnog društva dodijeljeno i to:

* Sportskim društvima 155.000,00kn
* Udrugama s područja kulture 44.000,00 kn
* Ostalim civilnim udrugama 42.000,00 kn
* DVD-ima 179.000,00

U 2018. godine Općina Ernestinovo bila je kao podnositelj ili partner u 20 prijavljenih projekata. Popis prijavljenih projekata dostavljamo u nastavku:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Naziv projekta** | **Nositelj projekta** | **Sektor projekta** | **Kratki opis projekta** | **Vrijednost (HRK)** | **Predviđeni Izvor(i) financiranja** | **Planirano vrijeme provedbe** | **Napomena** |
| **1** | ZAVRŠETAK I.FAZE KANALIZACIJE | Vodovod Osijek | infrastruktura | Cilj je korisnicima osigurati kontinuiranu, sigurnu, kvalitetnu jodvodnju otpadnih voda uz stalni cilj očuvanja okoliša i zdravlja korisnika uz potporu šire društvene zajednice | 3.748.767,40 | Hrvatske vode, Općina | 2018 | Završen |
| **2** | Modernizacija javne rasvjete Općine Ernestinovo- II. Faza | Općina Ernestinovo | infrastruktura | Povećanje standarda komunalnih i socijalnih usluga u lokalnoj zajednici, poboljšanje dostupnosti lokalne infrastrukture i rasvijetljenosti, unaprjeđenje energetske učinkovitosti, te smanjenje svjetlosnog onečišćenja što će pridonijeti očuvanju i zaštiti okoliša | 625.000,00 | MRRFEU, općina | 2018-2019 | prijavili na natječaj |
| **3** | Energetska obnova zgrade NK "Laslovo 91 | Općina Ernestinovo | energetska ušteda | Cilj projekta je smanjenje potrošnje energije u zgradama javnog sektora od najmanje 50% u odnosu na godišnju potrošnju energije za grijanje/hlađenje prije provedbe navedenih mjera i korištenje obnovljivih izvora energije. | 408.133,13 | Europski fond za regionalni razvoj, Ministarstvo graditeljstva, općina, Fond za sufinanciranje projekata EU | 2018-2019 | u provedbi |
| **4** | Postavljanje turističke signalizacije na području Općine Ernestinovo | Tz OBŽ | turistička infrastruktura | Postavljanjem smeđe signalizacije ponuda turističkih usluga na području naše općine postat će dostupnija posjetiteljima, što će unaprijediti razinu prezentacije turističkih potencijala , te pridonijeti očuvanju povijesne, kulturne i tradicijske baštine | 40.850,00 | Hrvatska turistička zajednica, općina | 2018 | Završen |
| **5** | Kultura povezuje - suradničkim djelovanjem u kulturi do osnažene zajednice | Općina Ernestinovo | kultura | Cilj projekta Kultura povezuje - suradničkim djelovanjem u kulturi do osnažene zajednice je unaprijediti suradnju civilnog društva i lokalne uprave kako bi se stvorile pretpostavke za participativno upravljanje u svrhu razvoja kulturne politike Općine Ernestinovo po mjeri njenih građana kao i poboljšati dostupnost kulturnim i umjetničkim sadržajima u lokalnoj zajednici kako bi se povećala razina aktivnog uključivanja građana u stvaranje kulturno-umjetničkih sadržaja. | 1.498.340,29 | Europski socijalni fond | 2019-2020 | prijavljen na natječaj 3/2018 |
| **6** | Rekonstrukcija nerazvrstane ceste u Vinogradskoj ulici u Laslovu | Općina Ernestinovo | infrastruktura | znatno će se unaprijediti sustav prometne infrastrukture, podići razina sigurnosti i udobnosti u prometu, razina komunalnih usluga i pružiti zadovoljavajući standard lokalnom stanovništvu. | 500.000,00 | Ministarstvo graditeljstva, općina | 2018 | Završen |
| **7** | REKONSTRUKCIJA NERAZVRSTANE CESTE U ZADRUŽNOJ ULICI U LASLOVU | Općina Ernestinovo | infrastruktura | znatno će se unaprijediti sustav prometne infrastrukture, podići razina sigurnosti i udobnosti u prometu, razina komunalnih usluga i pružiti zadovoljavajući standard lokalnom stanovništvu. | 1.750.000,00 | MRRFEU, općina, OBŽ | 2018-2019 | u provedbi |
| **8** | Rekonstrukcija i izgradnja pješačkih staza do groblja u Laslovu | Općina Ernestinovo | infrastruktura | Izgradnjom pješačke staze do groblja u Laslovu znatno će se unaprijediti sustav prometne infrastrukture, podići razina sigurnosti najranjivije skupine u prometu- pješaka , razina komunalnih usluga i pružiti zadovoljavajući standard lokalnom stanovništvu. Provođenjem projekta postići će se i ujednačen ruralni razvoj te omogućiti međusobna komunikacija ljudi, kao i lakši pristup osobama s invaliditetom, djeci i starijim osobama | 400.000,00 | Ministarstvo graditeljstva, općina | 2018 | prijavljeno na natječaj |
| **9** | Nabava spremnika za odvojeno prikupljanje otpada | Općina Ernestinovo | zaštita okoliša | Općina Ernestinovo ima za cilj uspostaviti kvalitetan i učinkovit sustav sakupljanja komunalnog otpada kako ne bismo dovodi u opasnost ljudsko zdravlje i štetno utjecali na okoliš, a posebice kako bi se izbjegao rizik onečišćenja voda , tla i zraka na području naše zajednice, pojava neugodnih mirisa, ugrožavanje biljnog i životinjskog svijeta, te štetan utjecaj na područja kulturno povijesnih i prirodnih vrijednosti. Nabavkom spremnika za odvojeno prikupljanje otpada značajno ćemo pridonijeti ostvarenju navedenog cilja. | 340.000,00 | FZOEU, Općina Ernestinovo | 2018-2019 | odobren- MZO raspisuje ograničeni natječaj na koji će se prijaviti FZOEU |
| **10** | Wifi4EU | Općina Ernestinovo | Besplatni Internet | Izgradnja Wi-Fi infrastrukture na mjestima značajnijeg okupljanja građana i besplatno korištenja interneta na mjestima javnog života. | 112.500,00 | Europska komisija | 2019 | U provedbi |
| **11** | Izrada projektno-tehničke dokumentacije za izgradnju biciklističkih staza u naselju Laslovo | Općina Ernestinovo | projektna dokumentacija | Kako bismo mogli izgraditi biciklističke staze u naselju Laslovo potrebno je izraditi projektno-tehničku dokumentaciju, te ishoditi građevinsku dozvolu. Nakon ishođenja građevinske dozvole projekt „Izgradnja biciklističkih staza u naselju Laslovo“ biti će u potpunosti spreman za apliciranje na fondove. Realizacijom projekta podići će se razina komunalnih usluga, standarda lokalnog stanovništva, te pridonjeti bržem društvenom i gospodarskom razvoju Općine Ernestinovo u cijelosti. | 198.750,00 | MRRFEU | 2018 | Završen |
| **12** | Širenje mreže socijalnih usluga u zajednici – FAZA 1- "Ruke pomoći" | Riječka nadbiskupija | socijalne usluge | Projekt „Ruke pomoći“ pridonijeti će boljoj kvaliteti života starijih osoba te osobama oboljelim od Alzeimerove demencije i drugih demencija kroz planirane socijalne usluge (uspostava mobilnih timova i uređenje senzorne sobe). Dodana vrijednost projekta su edukacije i psihosocijalna pomoći članovima njihovih obitelji te jačanje kapaciteta stručnjaka koji rade s ciljanim skupinama | 1.499.804 | ESF | 2019-2020 | prijavljen na natječaj 5/2018 |
| **13** | Širenje mreže socijalnih usluga u zajednici – FAZA 1- "Za djecu zajedno" | Općina Viškovo | socijalne usluge | Projekt „Za djecu zajedno“ pridonijeti će boljoj kvaliteti života djece s teškoćama i problemima u ponašanju kroz planirane socijalne usluge prijavitelja i partnera. Projekt predviđa edukacije i podršku članovima obitelji te jačanje kapaciteta stručnjaka koji rade s ciljanim skupinama u cilju pružanja još kvalitetnije usluge. | 1.488.834,33 | EFS | 2019-2020 | prijavljen na natječaj 5/2019 |
| **14** | Izgradnja nerazvrstane ceste između ulice Pobjede i ulice V. Nazora u Laslovu | Općina Ernestinovo | infrastruktura | Izgradnjom navedene nerazvrstane ceste znatno će se unaprijediti sustav prometne infrastrukture, podići razina sigurnosti i udobnosti u prometu, razina komunalnih usluga i pružiti zadovoljavajući standard lokalnom stanovništvu. Obnovom nerazvrstane ceste postići će se i ujednačen ruralni razvoj te omogućiti međusobna komunikacija ljudi i neometan5protok roba, te njeno korištenje u javne i gospodarske namjene. | 615.355,21 | SDUOSZ | 2018 | Završen |
| **15** | Izrada projektne dokumentacije za dječji vrtić Ernestinovo | Općina Ernestinovo | projektna dokumentacija | Da bismo krenuli u rekonstrukciju i prenamjenu društvene građevine, potrebno je izraditi projektnu dokumentaciju i ishoditi građevinsku dozvolu, na temelju koje će biti dozvoljena aktivnost na rekonstrukciju postojće građevine. | 83.750,00 | Ministarstvo za demografiju | 2018-2019 | Završen |
| **16** | Pješački prijelazi u Ernestinovu | Općina Ernestinovo | infrastruktura | U sklopu projekta izgraditi će se pristupni mostovi za pješake i postaviti LED svjetlosni znakovi namijenjenim za obavještavanje vozača na prelazak pješaka preko pješačkog prijelaza, kako bismo pridonijeli većoj sigurnosti pješaka, sigurnijem odvijanju prometa i prevenciji nastanka nesreća. | 350.000,00 (procjena) | Hrvatske ceste, OE | 2018-2019 | u provedbi |
| **17** | Izgradnja dječjeg igrališta u Laslovu | OBŽ | Infrastruktura | Izgradnjom dječjeg igrališta podići će se razina komunalnih usluga, pružiti zadovoljavajući standard lokalnom stanovništvu, omogućiti djeci da se razviju, kako u intelektualnom i motoričkom, tako i u društvenom smislu, te omogućiti da kvalitetnije provedu slobodno vrijeme na otvorenom prostoru što će svakako pridonijeti i poboljšanju kvalitete njihova zdravlja. | 70.000,00 | OBŽ | 2018 | završen |
| **18** | Izgradnja i opremanje dječjeg vrtića u Ernestinovu | Općina Ernestinovo |  | Izgradnjom vrtića i osnivanjem predškolske ustanove koja će djelovati u novoizgrađenom objektu stvoriti primjerene suvremene uvjete za predškolski odgoj djece sa područja općine Ernestinovo, te time doprinijeti poboljšanju uvjeta života stanovnika i smanjenju depopulacije na području Slavonije i Baranje. | 5.764.539,18 | EU, RH | 2019-2020 | u provedbi |
| **19.** | Sanacija pješačkih staza u središtu naselja Ernestinovo | Općina Ernestinovo | infrastruktura | Poboljšanje dostupnosti komunalne infrastrukture, viša razina sigurnosti, poboljšanje razine komunalnih usluga i standarda zajednice, zadovoljenje javnih potreba, poboljšanje i dostupnost lokalne temeljne usluge za ruralno stanovništvo, te ujednačen ruralni razvoj. | 297.225,00 | MRRFEU, OE | 2018 | Završen |
| **20** | Izgradanja i održavanje otresnica u Općini Ernestinovo | Općina Ernestinovo | infrastruktura | Navedenim aktivnostima urediti će se ruralna infrastrukture odnosno uređenja otresnica na ulazima na državnu cestu D-2 i županijske ceste nasipavanjem tucanika, a u cilju smanjivanja nanosa blata na prometnice, te povećanja sigurnosti prometa na cestama u vrijeme poljoprivrednih radova | 233.455,10 | OBŽ, Oe 50-50 | 2018 | Završen |

Popis odobrenih projekata i projekata u fazi realizacije u izvještajnom razdoblju dostavljamo u nastavku:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Naziv projekta** | **Nositelj projekta** | **Sektor projekta (npr. turizam; kultura; zaštita okoliša itd.)** | **Kratki opis projekta** | **Vrijednost projekta (HRK)** | **Predviđeni Izvor(i) financiranja** | **Planirano vrijeme provedbe** | **Napomena** |
| **1** | Osnaživanje kroz edukaciju teško zapošljivih žena Općine Ernestinovo- OSNAŽENE ERNESTINE | Općina Ernestinovo | zapošljavanje | Projekt Osnaživanje kroz edukaciju teško zapošljivih žena Općine Ernestinovo- OSNAŽENE ERNESTINE za cilj ima doprinijeti smanjenju stope nezaposlenosti i doprinijeti spolnoj jednakosti kroz dodatnu edukaciju za njegovateljicu 15 žena iz ciljne skupine teško zapošljivih žena (s najviše završenom srednjom školom) te ih zaposliti u trajanju od 23 mjeseca u danas sve traženijem sektoru njege starijih osoba, povećati njihovu zapošljivost i nakon projekta, smanjiti razinu siromaštva i pružiti im osjećaj samoostvarenja. | 2.667.882,19 | Europski socijalni fond Operativni program Učinkoviti ljudski potencijali | 2018-2019 | U provedbi |
| **2** | ZAVRŠETAK I.FAZE KANALIZACIJE | Vodovod Osijek | infrastruktura | Cilj je korisnicima osigurati kontinuiranu, sigurnu, kvalitetnu odvodnju otpadnih voda uz stalni cilj očuvanja okoliša i zdravlja korisnika uz potporu šire društvene zajednice | 3.748.767,40 | Hrvatske vode, Općina | 2018 | Završen |
| **3** | DOVRŠETAK UREĐENJA MRTVAČNICE U LASLOVU | Općina Ernestinovo | infrastruktura | Uređenjem kuće oproštaja stvoriti će se potrebni uvjeti za dostojan ispraćaj pokojnika, podići razina kvalitete življenja stanovnika naše općine, te poboljšati lokalne temeljne usluge za ruralno stanovništvo i zadovoljiti javne potrebe | 142.100,00 | Osječko-baranjska županija, općina | 2018 | Završen |
| **4** | Energetska obnova zgrade NK "Laslovo 91“ | Općina Ernestinovo | energetska ušteda | Cilj projekta je smanjenje potrošnje energije u zgradama javnog sektora od najmanje 50% u odnosu na godišnju potrošnju energije za grijanje/hlađenje prije provedbe navedenih mjera i korištenje obnovljivih izvora energije. | 408.133,13 | Europski fond za regionalni razvoj, Ministarstvo graditeljstva, općina, Fond za sufinanciranje projekata EU | 2018-2019 | u provedbi |
| **5** | Postavljanje turističke signalizacije na području Općine Ernestinovo | TZ OBŽ | turistička infrastruktura | Postavljanjem smeđe signalizacije ponuda turističkih usluga na području naše općine postat će dostupnija posjetiteljima, što će unaprijediti razinu prezentacije turističkih potencijala , te pridonijeti očuvanju povijesne, kulturne i tradicijske baštine | 40.850,00 | Hrvatska turistička zajednica, općina | 2018 | Završen |
| **6** | Rekonstrukcija nerazvrstane ceste u Vinogradskoj ulici u Laslovu | Općina Ernestinovo | infrastruktura | znatno će se unaprijediti sustav prometne infrastrukture, podići razina sigurnosti i udobnosti u prometu, razina komunalnih usluga i pružiti zadovoljavajući standard lokalnom stanovništvu. | 500.000,00 | Ministarstvo graditeljstva, općina | 2018 | Završen |
| **7** | REKONSTRUKCIJA NERAZVRSTANE CESTE U ZADRUŽNOJ ULICI U LASLOVU | Općina Ernestinovo | infrastruktura | znatno će se unaprijediti sustav prometne infrastrukture, podići razina sigurnosti i udobnosti u prometu, razina komunalnih usluga i pružiti zadovoljavajući standard lokalnom stanovništvu. | 1.560.000,00 | MRRFEU, općina, OBŽ | 2018-2019 | U provedbi |
| **8** | Prostorni plan uređenja Općine Ernestinovo | Općina Ernestinovo | urbanizam | Prostorno planiranje u skladu s razvojem, gospodarskom i socijalnom politikom i budućim iskorištavanje zemljišta | 110.000,00 | Mjere ruralnog razvoja | 2018-2019 | U provedbi |
| **9** | Izgradnja dječjeg igrališta u Laslovu | OBŽ | Infrastruktura | Izgradnjom dječjeg igrališta podići će se razina komunalnih usluga, pružiti zadovoljavajući standard lokalnom stanovništvu, omogućiti djeci da se razviju, kako u intelektualnom i motoričkom, tako i u društvenom smislu, te omogućiti da kvalitetnije provedu slobodno vrijeme na otvorenom prostoru što će svakako pridonijeti i poboljšanju kvalitete njihova zdravlja. | 70.000,00 | OBŽ | 2018 | završen |
| **10** | Nabava spremnika za odvojeno prikupljanje otpada | Općina Ernestinovo | zaštita okoliša | Općina Ernestinovo ima za cilj uspostaviti kvalitetan i učinkovit sustav sakupljanja komunalnog otpada kako ne bismo dovodi u opasnost ljudsko zdravlje i štetno utjecali na okoliš, a posebice kako bi se izbjegao rizik onečišćenja voda , tla i zraka na području naše zajednice, pojava neugodnih mirisa, ugrožavanje biljnog i životinjskog svijeta, te štetan utjecaj na područja kulturno povijesnih i prirodnih vrijednosti. Nabavkom spremnika za odvojeno prikupljanje otpada značajno ćemo pridonijeti ostvarenju navedenog cilja. | 340.000,00 | FZOEU, Općina Ernestinovo | 2018-2019 | odobren- MZO raspisuje ograničeni natječaj na koji će se prijaviti FZOEU |
| **11** | Izrada projektno-tehničke dokumentacije za izgradnju biciklističkih staza u naselju Laslovo | Općina Ernestinovo | projektna dokumentacija | Kako bismo mogli izgraditi biciklističke staze u naselju Laslovo potrebno je izraditi projektno-tehničku dokumentaciju, te ishoditi građevinsku dozvolu. Nakon ishođenja građevinske dozvole projekt „Izgradnja biciklističkih staza u naselju Laslovo“ biti će u potpunosti spreman za apliciranje na fondove. Realizacijom projekta podići će se razina komunalnih usluga, standarda lokalnog stanovništva, te pridonjeti bržem društvenom i gospodarskom razvoju Općine Ernestinovo u cijelosti. | 198.750,00 | MRRFEU | 2018 | Završen |
| **12** | Izgradnja nerazvrstane ceste između ulice Pobjede i ulice V. Nazora u Laslovu | Općina Ernestinovo | infrastruktura | Izgradnjom navedene nerazvrstane ceste znatno će se unaprijediti sustav prometne infrastrukture, podići razina sigurnosti i udobnosti u prometu, razina komunalnih usluga i pružiti zadovoljavajući standard lokalnom stanovništvu. Obnovom nerazvrstane ceste postići će se i ujednačen ruralni razvoj te omogućiti međusobna komunikacija ljudi i neometan5protok roba, te njeno korištenje u javne i gospodarske namjene. | 615.355,21 | SDUOSZ | 2018 | Završen |
| **13** | Izrada projektne dokumentacije za dječji vrtić Ernestinovo | Općina Ernestinovo | projektna dokumentacija | Da bismo krenuli u rekonstrukciju i prenamjenu društvene građevine, potrebno je izraditi projektnu dokumentaciju i ishoditi građevinsku dozvolu, na temelju koje će biti dozvoljena aktivnost na rekonstrukciju postojće građevine. | 83.750,00 | Ministarstvo za demografiju | 2018-2019 | Završen |
| **14** | Pješački prijelazi u Ernestinovu | Općina Ernestinovo | infrastruktura | U sklopu projekta izgraditi će se pristupni mostovi za pješake i postaviti LED svjetlosni znakovi namijenjenim za obavještavanje vozača na prelazak pješaka preko pješačkog prijelaza, kako bismo pridonijeli većoj sigurnosti pješaka, sigurnijem odvijanju prometa i prevenciji nastanka nesreća. | 350.000,00 (procjena) | Hrvatske ceste, OE | 2018-2019 | u provedbi |
| **15** | In-lore | Općina Ernestinovo | e-račun | Poticanje širenja i ubrzanje korištenja strukturiranog elektroničkog računa od strane javne uprave, nacionalno i prekogranično, kroz osiguravanje tehničkih i operativnih preduvjeta tijela javne uprave za integraciju sa središnjom platformom „eRačun za državu“. | 110.000,00 | EK | 2018-2020 | U provedbi |
| **16** | Wifi4EU | Općina Ernestinovo | Besplatni Internet | Izgradnja Wi-Fi infrastrukture na mjestima značajnijeg okupljanja građana i besplatno korištenja interneta na mjestima javnog života. | 112.500,00 | Europska komisija | 2019 | U provedbi |
| **17** | Izgradnja i opremanje dječjeg vrtića u Ernestinovu | Općina Ernestinovo |  | Izgradnjom vrtića i osnivanjem predškolske ustanove koja će djelovati u novoizgrađenom objektu stvoriti primjerene suvremene uvjete za predškolski odgoj djece sa područja općine Ernestinovo, te time doprinijeti poboljšanju uvjeta života stanovnika i smanjenju depopulacije na području Slavonije i Baranje. | 5.764.539,18 | EU, RH | 2019-2020 | u provedbi |
| **18** | Sanacija pješačkih staza u središtu naselja Ernestinovo | Općina Ernestinovo | infrastruktura | Poboljšanje dostupnosti komunalne infrastrukture, viša razina sigurnosti, poboljšanje razine komunalnih usluga i standarda zajednice, zadovoljenje javnih potreba, poboljšanje i dostupnost lokalne temeljne usluge za ruralno stanovništvo, te ujednačen ruralni razvoj. | 297.225,00 | MRRFEU, OE | 2018 | Završen |
| **19** | Izgradanja i održavanje otresnica u Općini Ernestinovo | Općina Ernestinovo | infrastruktura | Navedenim aktivnostima urediti će se ruralna infrastrukture odnosno uređenja otresnica na ulazima na državnu cestu D-2 i županijske ceste nasipavanjem tucanika, a u cilju smanjivanja nanosa blata na prometnice, te povećanja sigurnosti prometa na cestama u vrijeme poljoprivrednih radova | 233.455,10 | OBŽ, Oe 50-50 | 2018 | Završen |

**2. PODRUČJE URBANIZMA, GRADITELJSTVA, KOMUNALNOG GOSPODARSTVA I ZAŠTITE OKOLIŠA**

Općinska načelnica obavljala je redovne djelatnosti vezane uz osiguranje uvjeta uređenja prostora, gospodarenje prostorom Općine kroz uređenje prostora i zemljišta, kao i poslove koji se odnose na skrb i unapređivanje okoliša.

U predmetnom izvještajnom razdoblju nije, s obzirom na veličinu investicije, proveden nijedan postupak javne nabave već su provođeni postupci bagatelne nabave za izgradnju infrastrukture.

Na području Općine nastavljeni su radovi na popravku nedostataka na kanalizacijskoj mreži, te je kanalizacijski sustav prošao tehnički pregled u travnju 2018.g. Odobren je projekt Dovršetak 1. faze kanalizacije Općine Ernestinovo, odnosno projekt besplatnih kanalizacijskih priključaka za sva kućanstva koja su obuhvaćena 1.fazom.

Rekonstruirane su dvije nerazvrstane ceste u Laslovu, rekonstrukcije jedne nerazvrstane ceste je još u tijeku, postavljena je smeđa turistička signalizacija na području sva tri naselja, izgrađeno je novo dječje igralište u Laslovu, te su sva postojeća obnovljena i redovito održavana, sanirane su pješačke staze u samom središtu naselja (Parku skulptura) i saniran pristupni put do Galerije Petar Smajić, te su sanirane otresnice na području općine i divlje deponije.

Redovito su održavane i uređivane javne površine, po potrebi su redovito košene zelene plohe na području cijele općine, redovito su kontrolirana igrala, redovno su čišćena i održavana groblja.

U sklopu javnih radova kao pomoć komunalnom pogonu zaposleno je 4 dugotrajno nezaposlene osobe s područja općine u trajanju od 6 mjeseci. Ukupna vrijednost programa zapošljavanja je 108.305,08 kn.

**3. PODRUČJE ODGOJA I OBRAZOVANJA, PREDŠKOLSKOG ODGOJA I OSNOVNOG ŠKOLSTVA**

Na području općine djeluje Dječji vrtić Mali princ. Dječji vrtić u Laslovu radi kao poludnevni, a u Ernestinovu kao cjelodnevni. Vrtić je u navedenom periodu pohađalo 60 djece. Za rad vrtića izdvajaju se značajna sredstva, te su u 2018.g. iznosila 384.000,31 kn.

Što se tiče osnovnog školstva, iako isti nije u nadležnosti jedinica lokalne samouprave, Općina Ernestinovo pomaže u radu osnovnih škola godišnje sa 70.000,00kn.

Općina također sufinancira učeničke i studentske karte. U 2018.g. godini izdvojeno je 143.529,80 kn za sufinanciranje karata.

Za stipendije za darovite učenike i studente u navedenom razdoblju izdvojeno je 6.400,00 kn, te za nabavku udžbenika za niže razrede osnovnih škola i bilježnice za više razrede 46.714,00 kn

**4. PODRUČJE KULTURE, ŠPORTA, VATROGASTVA I CIVILNE ZAŠTITE**

Sukladno Proračunskim sredstvima provode se projekti javnih potreba u športu i kulturi, a najčešće se to odnosi na direktne pomoći iz proračuna, putem natječaja koji raspisuje općina.

Značajni nositelji kulturnih i društvenih događanja su Likovna udruga Petar Smajić i Kulturno umjetničko društvo Petefi Šandor iz Laslova, kao organizatori manifestacija, a koje Općina sufinancira u Proračunu (Dani sela Laslova i Kiparska kolonija Ernestinovo).

Na području Općine djeluju dva DVD-a, Dvd Ernestinovo i DVD Laslovo. Organizirana su i pokrivaju cijelo područje Općine.

2018. godine proveden je javni poziva za financiranje udruga koje djeluju na području Općine Ernestinovo, sukladno novim zakonskim propisima. Ukupno je za financiranje udruga i razvoj civilnog društva dodijeljeno i to:

* Sportskim društvima 155.000,00kn
* Udrugama s područja kulture 44.000,00 kn
* Ostalim civilnim udrugama 42.000,00 kn
* DVD-ima 179.000,00 kn

**5. PODRUČJE SOCIJALNE SKRBI I PRONATALITETNE MJERE**

Sagledavajući teško gospodarsko stanje i sve teže socijalne prilike, Općina nastoji temeljem socijalnog programa osigurati barem minimalna sredstva za podmirenje troškova.

Općinsko vijeće Općine Ernestinovo na 3. sjednici održanoj 13. rujna 2017. donijelo je Odluku o socijalnoj skrbi Općine Ernestinovo kojom se utvrđuju uvjeti za dodjelu novčanih naknada socijalno ugroženim stanovnicima na području Općine Ernestinovo iz sredstava proračuna Općine Ernestinovo i način ostvarivanja tih novčanih pomoći.

Općinsko vijeće Općine Ernestinovo na 2. sjednici održanoj 29. lipnja 2017. donijelo je Odluku o novčanoj pomoći za opremu novorođenog djeteta kojom se utvrđuje iznos novčane pomoći, uvjeti i način ostvarivanja prava na novčanu pomoć Općine Ernestinovo za opremu novorođenog djeteta. Novčana pomoć iznosi za prvo i drugo dijete 3.000,00 kn neto, a za treće i svako daljnje dijete 5.000,00 kn neto (po staroj odluci pomoć je iznosila 1.000,00kn).

U 2018.g. isplaćeno je 57.088,17 kuna naknade za troškove stanovanja za korisnika, 11.000,00 kn jednokratnih novčanih pomoći, te 77.000,00 kn novčane pomoći za opremu novorođenog djeteta. U istom razdoblju za zdravstvo i zdravstvenu skrb izdvojeno je 68.497,65 kn, te za božićnice umirovljenicima 12.300,00 kn.

**6. PROTOKOLARNE OBVEZE**

Kako bi se svi obveze i projekti uspješno realizirali, osim sredstava i angažmana unutar same Općine, potrebno je uključiti i predstavnike s državne i županijske razine.

Značajni su sastanci održani s predstavnicima Osječko-baranjske županije, Hrvatskih voda, Hrvatskih cesta, Županijske uprave za ceste, Ministarstva prometa, Hrvatskog zavoda za zapošljavanje, Ministarstva državne imovine, Ministarstva poljoprivrede, Ministarstva graditeljstva, Središnjeg državnog ureda za obnovu i stambeno zbrinjavanje, Ministarstva turizma, Ministarstva regionalnog razvoja i fondova EU.

Također, posjetili smo i prijateljsku nam Općinu Viškovo, povodom obilježavanja Dana Općine Viškovo i povodom blagdana sv. Mateja.

**7. PRIJEM GRAĐANA**

Načelnica je svakodnevno primala građane radi rješavanja problematike iz djelokruga poslova općinske uprave i komunalnog odjela. Najznačajnije teme odnosile su se na pitanjima izgradnje komunalne infrastrukture te socijalna pitanja. Građani su također dolazili i sa prijedlozima i sugestijama za unapređenje života u našoj općini.

**8. INFORMIRANJE JAVNOSTI O RADU NAČELNICE**

Građani su o radu Načelnice informirani putem sredstava javnog informiranja. Predstavnici medija redovito prate rad općinske uprave, prijeme kao i sve ostale aktivnosti i o istim izvještavaju javnost. Na sve novinarske upite redovito se dostavljaju odgovori. O aktualnim temama iz područja rada općinske uprave (prezentacija općinskih projekata i programa, upućivanje raznih obavijesti, poziva), načelnica je više puta sudjelovala u TV emisijama. Također, građani se mogu informirati i putem službene web stranice Općine.

**III. ZAKLJUČAK**

Podneseno Izvješće o radu općinske načelnice Općine Ernestinovo za razdoblje od 01.01.2018. do 31.12.2018. godine sadrži prikaz poslova i zadataka iz nadležnosti Općinskog načelnika kao izvršnog tijela Općine Ernestinovo.

**OPĆINSKA NAČELNICA**

**Marijana Junušić**